༄༅། །གསང་སྔགས་ནང་གི་ལྷུང་བཟེད་བརྟག་པ་བཞུགས།
༄༅། །དཔལ་ཧེ་རུ་ཀ་ལ་ཕྱག་འཚལ་ལོ། །རིན་པོ་ཆེའི་གཞལ་ཡས་ཁང་བརྟག་
པ་ལ་སྤྱི་དོན་རྣམ་པ་བརྒྱད་དེ། བཅང་བའི་ཐབས་དང་། མཚན་ཉིད་བསྟན་པ་
དང༌། དབྱིབས་བསྟན་པ་དང༌། ཁ་དོག་དང་། དུམ་བུའི་གྲངས་དང་། རང་ས་
དང༌་། དགྲ་སའི་མཚམས་བཅད་པ་དང། རང་གཞན་གཉིས་ཀའི་ཚོགས་ཀྱི་
མཚམས་རྣམ་པར་གཞག་པ་དང་། བཟང་ངན་སོ་སོར་བརྟག་པའོ། །དང་པོ་ནི་
ཐོད་པ་བཅད་ནས་བྱི་དོར་ལེགས་པར་བྱས་པ་ལ། ཆང་གི་ནང་དུ་ལེགས་པར་བཀྲུས་
ལ། སྲང་ལ་བཅལ་ཏེ། དྲི་བཟང་གིས་བྱུགས་ལ། ཟས་སྣ་དང་། འབྲུ་སྣ། རིན་
པོ་ཆེ་སྣ་ལྔ། དྲི་བཟང་ལ་སོགས་པས་བཀང་སྟེ། ན་བཟའ་མང་པོ་གསོལ་ལ།
རིན་
བུམ་པའི་གཟུངས་ཐག་
པོ་ཆེའི་བུམ་པ་མགུལ་ཆིངས་དཀར་པོ་ཅན་ལ་གང་ཡང་རུང་བའི་གཟུངས་བཟླས་
ལ། དེའི་སྟེང་དུ་ཐོད་པ་བཞག་ནས་མཚམས་བཅད་དེ།
ནས་བཟུང་ལ། སྔགས་འབུམ་ཚོ་དགུ་གྲངས་ཀྱི་བསྙེན་པའོ། །སྔགས་ནི། ཨོཾ་ཀ་
པཱ་ལ་བོ་དྷི་ཙིཏྟ་ཨོཾ་ཨཱཿཧཱུྃ། ཞེས་པའི་སྔགས་ཉིན་རེ་ལ་ལན་གསུམ་མམ་དགུ་བཟླ་
ཞིང་། ནམ་མཁའ་ལ་ལན་དགུ་སྤར་ཏེ། སངས་རྒྱས་ཐོད་ལ་ཕྱག་འཚལ་ལོ། །རིན་
ཆེན་ཐོད་ལ་ཕྱག་འཚལ་ལོ། །གཞལ་ཡས་ཐོད་ལ་ཕྱག་འཚལ་ལོ། །ནོར་བུ་ཐོད་ལ་
ཕྱག་འཚལ་ལོ། །ཞེས་བསྟོད་པ་དུས་གསུམ་དུ་བྱས་ནས་དངོས་གྲུབ་ཞུ་བར་
བསམ། དེ་ནས་བསྙེན་པ་སྐྱོལ་བ་དང་། ཐོད་པ་སྲང་ལ་བཅལ་བ་དང་སྔར་བས
ལྕི་བར་སོང་ན། རིན་པོ་ཆེའི་གཞལ་ཡས་ཁང་ཞེས་ཀྱང་བྱ། ནོར་བུ་རིན་པོ་ཆེ་ཞེས་
395

ས་སྐྱ་བཀའ་འབུམ། ༼ཕ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ཀྱང་བྱ་སྟེ། གཞན་ལ་མི་བསྟན་ནོ། །དེ་ཡང་དུས་དང་ཚེས་གྲངས་བཟང་པོ་ལ། དྲི་
བཟང་གིས་བྱུགས་ལ་ན་བཟའ་གསོལ་ཞིང༌། (༢༠༣)གོང་བཞིན་སྔགས་བཟླས་ནམ་
མཁའ་ལ་སྤར་ཞིང་བསྟོད་དོ། །གཉིས་པ་མཚན་ཉིད་བསྟན་པ་ནི། ལག་ཏུ་བླང་
བའི་དུས་སུ། དགའ་ཡལ་བ། ཡིད་ཕྱིན་པ། ལྗིད་ཐོན་པ། དེ་གསུམ་བྱུང་ན་ནོར་
བུ་རིན་པོ་ཆེའི་མཚན་ཉིད་ཚང་བའོ། །གསུམ་པ་དབྱིབས་ནི། གཞལ་ཡས་ཁང་
དེ་ལ་དབྱིབས་ཟླུམ་པོ་ནི་ཞི་བའོ། །གྲུ་བཞི་ནི་རྒྱས་པའོ། །གྲུ་གསུམ་ནི་དྲག་
པོའོ། །ཟླ་གམ་ནི་དབང་ངོ་། །དབྱིབས་ལ་ངེས་པ་མེད་པས་སྐྱོན་ཡོན་གང་ཡང་
མེད་དོ། །ཡོན་པོ་ནི་སྤང་བའོ། །བཞི་པ་ཁ་དོག་ནི་སེར་ཏེ་གསེར་འདྲ་བས་ས་ལེ་
སྦྲམ་དང་། ར་གན་དུ་ནོར་བའོ། །སྨུག་སྟེ་མཆོང་འདྲ་བས་ནོར་བུ་དང་། བྱི་རུར་
ནོར་བའོ། །དཀར་ཏེ་དུང་འདྲ་བས་ལྕོག་རྒྱབ་དང༌། ཐལ་མདོག་དང་། དུང་དུ་
ནོར་བའོ། །གཞན་ཡང་རིགས་ལྔའི་ཁ་དོག་ཏུ་ཡང་འོང་སྟེ། དེ་རྣམས་ལ་སྔོ་སྐྱ། བ་
མོ་ཁ་ལ་སོགས་པ་སྐྱོན་མང་པོ་ཡང་སྲིད་པའོ། །རྒྱང་ན་བཀྱེད་པའི་དུས་སུ་བཀྲག་
ཅིང་རྩུབ་པ་ངར་ཆེ་བ་དང༌། བཏུད་པའི་དུས་སུ་འཇམ་ལ་མཁྲེགས་པ་དང་། མར་
དཀར་ལ་ཡུངས་ཀར་བཏབ་པ་ལྟ་བུ་ཕྲ་མེར་བར་འདུག་པ་ནི་བཟང་པོའི་རྟགས་
སོ། །རྒྱང་ན་བཀྱེད་པའི་དུས་སུ་འཇམ་ལ་འོད་ཆེ་བ། བཏུད་པའི་དུས་སུ་རྩུབ་པ་
དང༌་། རྩོམ་པ་དང་། མདངས་མེད་པ་དང༌། ཁ་དོག་གང་ཡང་རུང་བའི་ཐིག་
ལེར་བྱུང་ན་ངན་པའོ། །གཞན་ཡང་འབར་འབུར་ཐམས་ཅད་ཕྱི་ན་ཡོད་ཅིང་། ཀང་
ཀུང་ཐམས་ཅད་ནང་ན་ཡོད་པ་དང་། ཕྱི་སོ་གླང་པོའི་རྒྱབ་ཏུ་ཡོད་ན་བཟང་
བའོ། །གླང་པོའི་རྒྱབ་ནི་གྲི་སྒང་བཞིན་དུ་ཡོད་ན་བསོད་ནམས་མི་བརྟན་པ་
སྟེ།
སོག་སྣ་སྲབ་པ་དང་མཚུངས་སོ། །གཞན་ཡང་དེ་ལས་བཟློག་པ་ནི། ཀང་
ཀུང་ཐམས་ཅད་ཕྱི་ན་ཡོད་པ།
- 396
འབར་འབུར་ཐམས་ཅད་ནང་ན་ཡོད་པ་དེ་ནི་ངན་

གསང་སྔགས་ནང་གི་ལྷུང་བཟེད་བརྟག་པ།
པའི་མཚན་ཉིད་དོ། །ཕྱི་སོལ་འབར་འབུར་རང་ས་ན་ཡོད་པ།
ནང་གི་ཀང་ཀུང་
རང་ས་ན་ཡོད་པ་ནི་བཟང་བའོ། །དེ་ལས་བཟློག་པ་ནི་ངན་པའོ། །གླང་པོ་མཆེ་
བ་ནི་མར་ཙིར་སའི་ཟ་ར་ཚགས་འདྲ་ན་བསོད་ནམས་རྐང་ཚུགས་པའི་རྟགས་
སོ། །རང་སའི་ཕྱོགས་སུ་གྱེད་ན་བསོད་ནམས་རྒྱ་ཆེ་སྟེ་རང་གི་རྒྱུད་ལ་བྱང་ཆུབ་ཀྱི་
སེམས་སྐྱེ་བའོ།
།ནང་དུ་རུབ་ན་བསོད་ནམས་སྐྱེ་བུལ་བ་སྟེ་གཞན་དོན་མི་འགྲུབ་
བོ། །ཐམས་ཅད་སོ་སོ་ན་ཡོད་ན་བསོད་ནམས་འབྲིང་སྟེ་བརྟན་པའོ། །གཞན་ཡང་
རང་སའི་ཁ་ཁྱེར་ཐམས་ཅད་ཕྱི་སོར་གྱེད་ཅིང་མཐུག་པ་དང༌་།
དགྲ་ས་ཐམས་ཅད་
སྲབ་ཅིང་ནང་དུ་རུབ་པ་ནི་བཟང་ངོ་། །དེ་ལས་བཟློག་པ་ནི་ངན་པའོ། །གླང་པོ་
ཆེའི་རྒྱབ་བཀལ་རྗེས་བྱུང་ན་གཞན་གྱིས་ཐུབ་ཆོད་བྱེད། དེ་ཡང་བར་ཆོད་ན་ཚུགས་
པར་མི་འགྱུར་རོ། །གཞན་ཡང་དབྱིབས་ལེགས་པ་ལ་སོགས་པ་བྱུང་ན། ཡོན་ཏན་
གཞན་མ་ཚང་ནའང་སྐྱོན་དུ་མི་འགྱུར་བར་བརྩིའོ། །ཕྱི་སོའི་རྣ་ལྟག་ཏུ་ལྷན་པ་བྱུང་
ན་མི་གཞན་གྱིས་མགོ་འདོགས་པའོ། །དེ་ཡང་རང་སར་ཡོད་ན་རང་འདོགས་
པའོ། །དགྲ་སར་ཡོད་ན་དགྲ་འདོགས། མཚམས་ན་ཡོད་ན་གཉིས་ཀ་ལ་འདོགས་
སོ། །རང་སའི་ཁ་ཁྱེར་ལ་ལྟ་བ་ངན་ན་འཁོར་གྱི་ནང་ནས་དགྲ་ལྡང་ཞིང་བོར་སྟོར་
འོང་༌། བུ་ཚ་དང་། ནག་ཆགས་ཀྱི་ས་དང་། མཆོད་གནས་ཀྱི་ས་ན་བྱུང་ནའང་
དེ་ལྟར་ཤེས་པར་བྱའོ། །རང་ལ་ཇི་བཞིན་དགྲ་ལ་དེ་བཞིན་ནོ། །ཁ་ཁྱེར་ལ་རི་མོ་
གཞུ་བདུངས་པ་འདྲ་བ་བྱུང་ན་རླུང་འདུ་བའོ། །སྲིན་ཁུང་བྱུང་ན་ནད་མང་
བའོ། །ཕྱི་སོའི་རང་སར་རྩ་རྗེས་ཤིང་རྗེས་མདུང་ཤིང་འདྲ་བ་བྱུང་ན་ཚེ་ཐུང་
བའོ། །དགྲ་སར་བྱུང་ན་དགྲ་ཚེ་ཐུང་བའོ། །ཕྱི་སོའི་རང་སར་རྩ་རྗེས་དར་སྐུད་ཀྱིས་
དྲུབས་པ་འདྲ་བ་བྱུང་ན་ཚེ་རིང་བའི་རྟགས་སོ། །(༢༠༤)དགྲ་སར་བྱུང་ན་དེ་བཞིན་
ནོ། །དེ་རྣམས་ཕྱིའི་རྟགས་ཏེ་བཞི་པ་མདོག་གི་དུས་སུ་ཤེས་པར་བྱའོ། །ལྔ་པ་དུམ་
-397
-------

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བུའི་བརྟག་པ་ནི། དུམ་བུ་གཅིག་པ་རྒྱལ་རིགས་ཏེ། །གླིང་དང་ས་ལ་དབང་བ་
དང༌། །ཐམས་ཅད་དབང་དུ་འགྱུར་བའོ། །མཆོག་ཏུ་དཀོན་པའི་ནོར་བུ་རིན་པོ་
ཆེ་དུམ་བུ་གཅིག་པའོ། །དུམ་བུ་གཉིས་པ་རྗེའུ་རིགས་ཏེ། ། རྒྱལ་པོའི་བྱ་བ་བྱེད་
པས་ཁ་ཟས་འདུ་བར་བཤད་པ་ཡིན། དུམ་བུ་གསུམ་པ་བྲམ་ཟེའི་རིགས་ཏེ། །རིག་
སྔགས་འཆང་བའི་ཐོད་པ་ཡིན། །སྔགས་རྣམས་འགྲུབ་པར་འགྱུར་བ་ཡིན། །དུམ་
བུ་བཞི་པ་དམངས་རིགས་ཏེ། །མི་རིགས་མང་པོའི་ཐོད་པས་ནི། །འཁོར་རྣམས་
འདུ་བར་འགྱུར་བ་ཡིན། །དུམ་བུ་ལྔ་པ་གདོལ་བ་ཅན། ཁྲོ་གཏུམ་ཅན་གྱི་ཐོད་པ་
ནི། །རྩོད་པ་རྒྱལ་བར་འགྱུར་བ་ཡིན། །དྲུག་པ་ལ་སོགས་ནད་རྣམས་འབྱུང་། །ངན་
པར་བཤད་པས་མཁས་པས་སྤང༌། །དྲག་སྔགས་ལ་སོགས་སེར་བ་དང༌། །དགྲ་
བགེགས་བྱུར་སྲི་གནོན་པ་དང་༌། །དུམ་བུ་དྲུག་པ་བདུན་དང་བརྒྱད། །དགུ་པ་
མཚན་ངན་ཐོད་པ་ནི། །དམ་རྫས་ཡིན་པས་བཅང་བར་བྱ། །རིན་པོ་ཆེའི་མུ་ཏིག་
ཚེམ་གྱིས་བཅད་པ་ནི། གླིང་སོ་སོར་བཅད་པ་ཡིན། གླིང་གཅིག་པ་དང་གསུམ་
ལ་སོགས། །ནས་གང་འབྲེལ་ན་གཅིག་ཏུ་འགྱུར། །བཞི་དང་ལྔ་སོགས་ཀྱང་དེ་བཞིན་
དུ་ཤེས་པར་བྱའོ། །མུ་ཏིག་ཚེམ་ནི་ཤིན་ཏུ་ཞིབ་པར་བཅད་ན་བཟང་བའོ། །མུ་
ཏིག་ཚེམ་རྩིང་བ་དང་། མཐའ་མ་ནས་སོར་རེའི་བར་དུ་ཡོད་ཅིང་དཀྱིལ་དུ་མུ་ཏིག་
ཚེམ་མེད་པར་སྲུབས་ཀྱིས་བཅད་པ་ནི་འབྲིང་ངོ་། །མཐའ་དཀྱིལ་མེད་པར་མུ་ཏིག་
ཚིམ་མེད་པར་སྲུབས་གཅིག་གིས་བཅད་པ་ནི་མཐའ་མ་སྟེ་སྐྱོན་དུ་མི་བལྟའོ། ། དེ་
ཡང་རང་ས་ན་མུ་ཏིག་ཚེམ་ཡོད་ཅིང་། དགྲ་ས་ན་སྲུབས་ཀྱིས་བཅད་པ་ནི་བཟང་
བའོ། །དེ་ལས་བཟློག་པ་ནི་ངན་པའོ། །ད་ཡོན་ཏན་བརྒྱ་སྐྱོན་གཅིག་གི་འོག་ཏུ་
སོང་བ་ནི། བྱུར་ཐོད་ཟླུམ་པོ་ཞེས་བྱ་བ་སྟེ། ཚངས་བུག་མེད་པའོ། ། དེ་ནི་སྤང་
བར་བྱའོ། །གཞན་ཡང་སྐྱོན་བརྒྱ་ཡོན་ཏན་གཅིག་གི་འོག་ཏུ་སོང་བ་ནི། སོག་པོ་
- 398

གསང་སྔགས་ནང་གི་ལྷུང་བཟེད་བརྟག་པ།
སྣ་བཟང་བ་ཡིན། དེ་ལ་མཐུག་པ་ནི་བསོད་ནམས་མཐུག་པའོ། །རྣོ་བ་ནི་རིག་པ་
གང་ལ་ཡང་ཐོགས་རྡུགས་མེད་པའོ། །རྒྱུན་རིང་བ་ནི་བསོད་ནམས་རྒྱུན་རིང་
བའོ། །དྲུག་པ་རང་ས་དང་དགྲ་སའི་མཚམས་བཅད་པ་ནི། མདུན་རྒྱབ་ཕྱེད་ཕྱེད་
དུ་མུ་ཏིག་ཚེམ་གྱིས་འཕྲེད་དུ་བཅད་པའོ། །ཕྱི་སོར་གཞུང་གི་མུ་ཏིག་ཚེམ་གྱིས་བཅད་
པ་ལ་བརྩི། ནང་དུ་རྣ་བའི་ཐད་སོར་བརྩི། ཡང་ཁ་ཅིག་ན་རེ། ནང་དུ་མཐའ་
མར་རྣ་བའི་ཐད་དུ་བརྩི་ལ།
དཀྱིལ་དུ་ཤིང་ལོ་ཙམ་དུ་བརྩི་ཟེར་ཏེ། རིག་པས་
དཔྱད་དོ། །བདུན་པ་རང་གཞན་གཉིས་ཀའི་སོ་སོའི་མཚམས་རྣམ་པར་གཞག་པ་
ནི། མཐོ་གང་ལས་ཆེ་བའི་ཐོད་པ་མཚན་ཉིད་དང་ལྡན་པ་ཅིག་བྱུང་ན། ཚད་ལས་
འདས་པ་སྟེ་ཤིན་ཏུ་དཀོན་ནོ། །མཐོ་གང་ནི་རབ་ཀྱི་ཚད་དོ། །མཛུབ་གང་ནི་
འབྲིང་། མཁྱིད་གང་ནི་ཐ་མ་སྟེ། དེ་རྣམས་གང་ཡང་རུང་ན་མཚན་ཉིད་དང་ལྡན་
ན་དངོས་གྲུབ་སྟེར་ནུས་སོ། །དེ་བས་ཆུང་ན་མཚན་ཉིད་དང་ལྡན་ཡང་དངོས་གྲུབ་
རྟུལ་ལོ། །མཚན་ཉིད་དེ་རྣམས་དང་ལྡན་པའི་ཐོད་པ་ལ། རང་གཞན་གཉིས་ཀའི་
ཆུར་སོར་བཅུ་བཞིའོ། །ཞེང་དུ་སོར་བདུན་ནོ། ། དེ་ཡང་རང་གཞན་གཉིས་ཀའི་
གཞུང་འཕྲེད་དུ་སོར་གང་བཅལ་བ་ཕ་མའི་ས། རང་གི་ཕ་མའི་ས་ནི་མདུན་རྒྱབ་
ཏུ་སོར་བཞི། དེ་ལས་སོག་སྣ་ནས་སོར་དོ་བཅལ་བ་ཕའི་ས། དེ་ཡང་ཆ་གསུམ་དུ་
བཏང་བ་ལ། ཆ་དང་པོ་སོག་སྣའི་རྩ་དབང་ཐང་གི་ས། གཉིས་པ་ནོར་གྱི་
ས། གསུམ་པ་དུར་གྱི་ས། མའི་(༢༠༥)ས་སོར་དོ་ཆ་གསུམ་དུ་བཏང་བ་ལ་ཕའི་ས་
བཞིན་དུ་ཤེས་པར་བྱའོ། །རང་སའི་སོག་སྣ་ནས་ལག་པ་གཡས་པའི་མཐེབ་ཆེན་
གྱིས་སོག་སྣ་ནས་བཟུང་བའོ། །ནང་སྐོར་ནི་རང་ས་ཡིན་ལ་ཕྱི་སོ་ནི་བུ་ཚའི་ས་
ཡིན། རང་སའི་འཕྲེད་དུ་སོར་གསུམ་གྱེན་ཐུར་དུ་སོར་བདུན་ཡོད་པ་དེ། དེ་ཡང་
འཕྲེད་དུ་ཆ་ཆེན་གསུམ་དུ་བཅད་པའི་ཆ་ཆེན་དང་པོ་སོག་སྣའི་ཕུག་དེ་ལ་ཡང་གྱེན་
-399

ས་སྐྱ་བཀའ་འབུམ། ༼ཕ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ཐུར་དུ་སོར་རེ་རེ་ཆ་འབྲིང་གསུམ་དུ་བཅད་པ་ཡིན། ཆ་དང་པོ་སོག་སྣ་ཕྱོགས་དེ་
ཡང་འཕྲེད་དུ་ཆ་ཆུང་གཉིས་སུ་བཅད་པའི་ཆ་ཆུང་དང་པོ་སོག་སྣའི་ཕུག་དེ་རང་གི་
སྲོག་གི་ས་ཡིན། ཆ་ཆུང་གཉིས་པ་དེའི་འོག་མ་རང་གི་ལོངས་སྤྱོད་ཀྱི་ས་ཡིན། གྱེན་
ཐུར་དུ་བཅད་པའི་ཆ་འབྲིང་བར་པ་སོར་གང་བ་དེ་ཡང་འཕྲེད་དུ་ཆ་ཆུང་གསུམ་དུ་
བཏང་ལ། ཆ་ཆུང་དང་པོ་ཕུག་མ་དེ་རང་གི་ངོས་ཀྱི་ས། ཆ་ཆུང་བར་པ་འཁོར་གྱི་
ནང་ནས་དབུལ་བ་འོང་བའི་ས།
ཆ་ཆུང་ཐ་མ་འཁོར་གྱི་ནང་ནས་གནད་པའི་ས། ཆ་
འབྲིང་ཐ་མ་ཁ་ཁྱེར་གྱི་སའི་མདུན་རྒྱབ་ཏུ་སོར་གང་བཅལ་བའི་ས་དེ། འཕྲེད་དུ་ཆ་
ཆུང་གཉིས་སུ་བཏང་པའི་ཆ་ཆུང་དང་པོ་མཐུའི་ས། ཆ་ཆུང་ཐ་མ་སེར་བའི་ས། ཆ་
ཆེན་གསུམ་དུ་བཏང་བའི་ཆ་ཆེན་བར་པ་ཞེང་དུ་སོར་གསུམ་ཡོད་པ་དེ་ཡང་།
ཞེང་
དུ་ཆ་འབྲིང་གསུམ་དུ་བཏང་ལ། ཆ་འབྲིང་དང་པོ་རང་གི་ཕའི་ཕྱོགས་ཏེ་ནོར་ཕྱུགས་
ཀྱི་ས། ཆ་འབྲིང་བར་པ་སྐམ་ཟོག་གི་ས། ཆ་འབྲིང་ཐ་མ་ཞིང་གི་ས། ཆ་ཆེན་གསུམ་
དུ་བཏང་བའི་ཆ་ཆེན་ཐ་མ་འཕྲེད་དུ་སོར་གསུམ་ཡོད་པ་དེ་ཡང་ཆ་འབྲིང་གཉིས་
སུ་བཏང་ལ། ཆ་འབྲིང་དང་པོ་རང་གི་མའི་ཕྱོགས་དེ་རང་གནས་པའི་ཁང་པའི་
ས། ཆ་འབྲིང་གཉིས་པ་ཁ་ཁྱེར་གྱི་ཕྱོགས་དེ་ཕ་མེས་ཀྱི་ས། དེ་རྣམས་རང་ས་ཡིན
པས་དཔྲལ་བ་མདུན་དུ་བལྟས་ལ་བརྟག །སོག་པོའི་སྣ་ནས་ལག་པ་གཡོན་གྱིས་
བཟུང་བའི་མཐེ་བོང་ནང་སྐོར་ནི། རང་གི་བུ་ཚའི་ས་ཡིན་པས་འཕྲེད་དུ་བརྟག །དེ་
ཡང་མདུན་རྒྱབ་ཏུ་སོར་བདུན་ཡོད། འཕྲེད་དུ་སོར་གསུམ་ཡོད་པ་དེ། མདུན་རྒྱབ་
ཏུ་ཆ་ཆེན་གསུམ་དུ་བཅད་ལ། ཆ་ཆེན་དང་པོ་སོག་སྣའི་ཕྱོགས་དེ་ཡང་འཕྲེད་དུ་
ཆ་འབྲིང་གསུམ་དུ་བཅད་པ་དེ། ཆ་འབྲིང་དང་པོ་སོག་སྣའི་ཕུག་དེ་ཡང་། འཕྲེད་
དུ་ཆ་ཆུང་དང་པོ་མཆོད་གནས་བཀུར་བར་འོས་པ་ཡོན་ཏན་གྱི་ས། ཆ་ཆུང་གཉིས་
པ་ཡོན་ཏན་མེད་པའི་ས། བཀུར་བར་མི་འོས་པའི་ས། ཆ་འབྲིང་གཉིས་རང་གི་
-400-

གསང་སྔགས་ནང་གི་ལྷུང་བཟེད་བརྟག་པ།
ཕའི་ཕྱོགས་ཀྱི་ས། དེའང་འཕྲེད་དུ་ཆ་ཆུང་གཉིས་སུ་བཅད་ལ། ཆ་ཆུང་དང་པོ་
དེ་ཡང་གཉིས་སུ་བཅད་པ་དེའི་དང་པོ་ཡོན་བདག་མོས་པའི་ས། དེའི་གཉིས་པ་
ཡོན་བདག་མི་མོས་ཏེ་གནོད་པའི་ས། ཆ་ཆུང་གཉིས་པ་དེ་ཡང་གཉིས་སུ་བཅད་
དེ། དེའི་དང་པོ་ཡོན་བདག་གི་བུ་ཚ་མོས་པའི་ས། དེའི་གཉིས་པ་ཡོན་བདག་གི་
བུ་ཚ་མི་མོས་པ་སྟེ་གནོད་པའི་ས། ཆ་འབྲིང་གསུམ་པ་རང་གི་བུ་སློབ་ཀྱི་ས། དེ་
ཡང་ཆ་ཆུང་གཉིས་སུ་བྱ་སྟེ། ཆ་ཆུང་དང་པོ་བུ་སློབ་སྟེར་བའི་ས། ཆ་ཆུང་གཉིས་
པ་བུ་སློབ་གནོད་པའི་ས། མདུན་རྒྱབ་ཏུ་ཆ་ཆེན་གསུམ་དུ་བཏང་བའི་ཆ་ཆེན་བར་
མ་དེའང་འཕྲེད་དུ་ཆ་འབྲིང་གསུམ་དུ་བཏང་ལ། ཆ་འབྲིང་དང་པོ་བུད་མེད་རང་
གི་ས། ཆ་འབྲིང་གཉིས་པ་བུད་མེད་ནོར་གྱི་ས། ཆ་འབྲིང་གསུམ་པ་དུར་
ས། མདུན་རྒྱབ་ཏུ་ཆ་ཆེན་གསུམ་དུ་བཏང་བའི་ཆ་ཆེན་ཐ་མ་ཁ་ཁྱེར་གྱི་ཕྱོགས་དེ་
ཡང་འཕྲེད་དུ་ཆ་འབྲིང་གསུམ་དུ་བཏང་ལ། ཆ་འབྲིང་དང་པོ་དེ་ཡང་འཕྲེད་དུ་ཆ་
གསུམ་དུ་བཏང་བའི་ཆ་ཆུང་དང་པོ་བུ་ཚ་རང་གི་དབང་ཐང་གི་ས། ཆ་ཆུང་གཉིས་
པ་བུ་ཚའི་དུར་ས། ཆ་འབྲིང་གཉིས་པ་བུ་ཚ་རང་གི་འཁོར་གྱི་ས་དེ་ཡང་ཆ་ཆུང་
(༢༠༦)གཉིས་སུ་བཅད་ལ། དེའི་དང་པོ་བུ་ཚའི་འཁོར་གྱི་ནང་ནས་ཕན་པའི་
ལ།
ས། གཉིས་པ་བུ་ཚའི་འཁོར་གྱི་ནང་ནས་གནོད་པའི་ས། ཆ་འབྲིང་གསུམ་པ་བུ